Leangen Travbane

Leangen Travbane er en tidligere travbane på Leangen i Trondheim. Det er arrangert mange store løp der, blant annet Bork Rigels Minneløp. Banen var 1000 m lang med et oppløp på 270 m, som var landets lengste. Svingradiusen var 65 m og kurvene hadde en dossering på 17 prosent.

Leangen Travbane var eid av et aksjeselskap med samme navn som etter avtale med Norsk Rikstoto forestod totalisatorvirksomheten i området Ålesund til Nordland fylkesgrense. Eneste aksjonær var Det Norske Travselskap.

Travbanen dekket ca. 90 dekar og ble første gang åpnet 5. september 1931. De tyske okkupantene okkuperte banen under andre verdenskrig, og banen åpnet igjen 6. oktober 1946.

Den 2. oktober 2014 ble det klart at Ivar Koteng sammen med Jenssen Invest og SpareBank 1 SMN hadde anskaffet seg eiendommen for 600 millioner kroner.« – Rekkehusets og eneboligens tid er forbi», Adressa.no, 3. oktober 2014 Den skal bli brukt til eiendomsutvikling.

En konsert med det tyske Neue Deutsche Härte-bandet Rammstein skulle egentlig arrangeres på travbanen 25. juli 2021 etter at begge konsertene i Granåsen den 26. og 27. juli 2020 ble flyttet og slått sammen til én konsert. I mars 2021 ble det kunngjort at turnéen ble utsatt nok en gang, til 2022. Konserten ble flyttet til Bjerke Travbane i Oslo, og ble holdt 24. juli 2022.

Den 7. august 2022 holdt den canadiske sangeren Justin Bieber konsert på travbanen, som en del av endagsfestivalen Trondheim Sommertid og som én av fire konserter i Europa.

Leangen Travbane er erstattet av Midt-Norge travbane, Varig Orkla Arena, på Fannrem i Orkland.Travdrømmen til 300 millioner er omstridt. Nå har Fylkesmannen avgjort klagesaker (20. oktober 2020). Aftenposten. Besøkt 18. mars 2021.

Siste travkjøring på Leangen fant sted tirsdag 15. februar 2022.

 Referanser 

 Eksterne lenker 
 Leangen Travbane 
 Direkte bildestrøm fra Leangen Travbane 

Kategori:Travbaner i Norge
Kategori:Næringsliv i Trondheim
Kategori:Idrettsanlegg i Trondheim
Kategori:Etableringer i 1931
Kategori:Leangen
Kategori:Opphør i 2022
Kategori:Tidligere idrettsanlegg i Trøndelag